Die naskoolse en werkende jeug in Orania het ‘n inisiatief geloods ter ondersteuning van die konsep van Orania en waarin hulle o.a. d.m.v. ‘n mandaat verklaar dat hulle waardeer wat die ouer geslag vir Orania gedoen het en dat hulle aansluiting vind by die selfbeskikkende strewe van leierskap in Orania. Op die foto lede van JongOrania tydens ‘n funksie in hierdie verband by die kantore van die Orania Beweging, van links, Benjamin Boshoff, Joost Strydom (Orania Beweging), Mia Conradie en Frans de Klerk jnr.
Met sy nooienstoespraak in die Parlement het dr. Wynand Boshoff ook as Noord-Kaapse VF Plus leier gefokus op die SKA-teleskoopprojek by Carnarvon as wetenskaplike pronkstuk, maar wat in moontlike newe-effekte min vir die Noord-Kaap as provinsie beteken. Die probleem is eerstens dat die SKA met sy wetenskaplike kennis slegs werksgeleenthede tydens die konstruksiefase in die gebied geskep het en dat kennisgebaseerde werksgeleenthede uit die projek in universiteitstede en in die buiteland geskep word.
Weens die vereiste radiostilte wat die staking van alle boerderybedrywighede noodsaak, is groot dele produktiewe weiding uit die ekonomie onttrek en is daar bv. 16 000 minder ooie in die gebied. Ook die wildlewe ly omdat in die verlate dele van die omgewing waterbronne nie meer deur veeboere onderhou word nie.
Volgens Boshoff rapporteer gemeenskapslede rapporteer dat die openbare deelnameproses vooraf frustrerend was. Diegene met die nodige inligting was nie beskikbaar nie en beloofde opvolgwerk het agterweë gebly. Die projek het ook vereis dat meer grond van veeboerdery onttrek word as wat aanvanklik gesê is.
In reaksie het die Minister van Wetenskap en Tegnologie gesê dat daar meer byvoordele was wat uit die SKA-projek voortgevloei het, maar nie veel substantiewe gegewens verskaf nie. Hy het ook aangedui dat meer positiewe aspekte na vore sal kom soos die projek verder uitgerol word.
dr Wynand Boshoff,
VF Plus leier,
Christ Alone Ministries,
Daar is 'n pad,
Die volgende is ŉ beoordeling deur dr. Anthony Turton, bekende waterkundige, in Afrikaans vertaal:
“Wat my skok, is die koers van de-industrialisasie in SA. Word daar onthou dat slegs 25 jaar gelede:
Ons spesialisentiteite gehad het soos Usco wat gesofistikeerde staalprodukte vervaardig het, bv. geweerlope.
Ons was leiers in die vervaardiging van brandstof uit steenkool.
Ons was met Yskor die enigste staalprodusent op die kontinent.
Ons het met African Cables koperkabels gemaak.
Daar was ŉ groter energiekonsentrasie in ŉ 100 km2 in Vereeniging as in enige ander Afrikastaat se totale energie verbruik per uur.
Samancor het gespesialiseerde allooie vervaardig, terwyl Stewarts & Lloyds gesofistikeerde presisieprodukte soos pompe vervaardig het.
Dorbyl het swaar ingenieurskomponente vervaardig.
Aan die militêre kant het ons oor ŉ kernvermoë beskik en was ons op die drumpel om kernplofkoppe te vervaardig soos wat Noord-Korea vandag doen.
“Dit alle was moontlik – en ek sê nie dit was goed of sleg om kernvermoënd te kon wees nie – slegs omdat ons oor toptegnologiese kapasiteit beskik het.
“Binne twee dekades het hierdie wêreldklas kapasiteit verlore gegaan en nou oorvloei rou riool die kelderverdiepings van geboue.
“Die ineenstorting was totaal en snel. Die episentrum van die mees gekonsentreerde vorm van primêre produksie op die vasteland van Afrika is met een veeg uitgewis.
“Die land wat die pioniers van hartoorplantings gelewer het, kweek nou nuwe patogene wat waarskynlik ŉ gesondheidskatastrofe van ongekende afmetinge tot gevolg gaan hê.
“Dit getuig van die onvermoë van ŉ vryheidsbeweging om te regeer.
“Dit is die skokkende waarheid wat min bereid is om te erken.
“Die weermag wat slegs 25 jaar gelede die mees gesofistikeerde artillerie geproduseer het, wat op ŉ stadium gereken is as die mees gevorderde militêre mag in die wêreld naas Israel en wat ŉ aanvalshelikopter ontwikkel het gelykstaande aan die Apache, trek nou terug van Emfuleni Munisipaliteit nie in staat nie om sy missie van verlede jaar uit te voer nie.
“Cry the beloved country.
“Moontlik sal SA binnekort net nog ‘n patetiese samelewing wees soos Zimbabwe en Mosambiek waar mense broodtrokke kaap om kos te kry en waar verhongerde kinders rotte jag en eet.”
dr Anthony Turton,
In hierdie fokus op KragDag 2019 adverteer die volgende uitstallers by die ekspo om daarmee te sê, eerstens, dat hulle gerus persoonlik by hul stalletjies besoek kan word en, tweedens, dat hulle ook graag hul produkte en dienste wil uitbrei na die strategiese teikenmark wat deur Ditsem Nuus bedien word, nl. Bloemfontein, Kimberley, deel van die Vrystaat en deel van die Noord-Kaap, asook wyd op die Internet – alles met middel- en hoër-inkomste Afrikaanssprekendes:
AllSolar Renewable Energy Soluttions
Gener8 Sustainable Energy Solutions
Julie is die bedrywigste sportmaand wêreldwyd en vanjaar is geen uitsondering nie - van die hoogtepunte is die volgende:
Wêreldbeker Krieket: Die Proteas het onvoorsiens ŉ rampspoedige deelname beleef en slegs drie uit agt wedstryde gewen, maar ietwat vergoed deur die hoogaangeskrewe Australië in die laaste wedstryd met 10 lopies te geklop het. Die toernooi is uiteindelik deur die gasheer Engeland op skouspelagtige wyse gewen nadat die epiese eindstryd teen Nieu-Seeland presies gelykop geëindig het op 241 lopies elk, maar Engeland meer grenshoue geslaan het.
Wimbledon: Simona Halep (Roemenië) buit die enkelspeltitel vir vroue toe sy die formidabele Serena Williams (VSA) binne 56 minute 6-2, 6-2 onder die stof loop. In die mansenkels kom Novak Djokovic (Serwië) uiteindelik heelbo uit nadet hy die gunsteling van die skareRoger Federer (Switserland) klop met 7-6, 1-6, 7-6, 4-6, 13-12 in die langste mansenkelstryd in die geskiedenis van Wimbledon.
Ander merkwaardighede by Wimbledon vanjaar was die 22-jarige Suid-Afrikaner Lloyd Harris wat die ongelukkige loting gehad het om in die eerste rondte teen Roger Federer te moes speel, maar die eerste stel op heldhaftige wyse 3-6 gebuit het, waarna hy die aftog moes blaas met 6-1, 6-2, en 6-2.
Die 15-jarige Cori Gauff (VSA) was die jongste speler wat nog vir Wimbledon kon kwalifiseer en het in die eerste rondte die vyfmalige kampioen Venus Williams (39) uitgeskakel. Gauff was nog nie eens gebore toe Williams haar eerste Wimbledon titel verower het nie en is uiteindelik eers in die vierde rondte deur die uiteindelike wenner Simona Halep gestuit.
Wêreldbeker Netbal: Die gemotiveerde Proteas (5de op wêreldlys) onder Australiese afrigter Norma Plummer het sover aldrie hul wedstryde gewen, insluitende teen Jamaika (2de op wêreldlys) 55 – 52. Daar is hoop dat hulle by goud gaan uitkom.
Afcon 2019 Sokker: Die Afrika Nasiesbeker is tans nog in Egipte in volle swang, maar Bafana Bafana is, nadat hulle Egipte as die gasheerland en een van die gunstelinge met hul beste spel in jare 1-0 uitgeskakel het, deur Nigerië met 2-1 huistoe te stuur.
Rugbykampioenskap: Vandeesmaand skop die Rugbykampioenskap tussen die Bokke All Blacks, Wallabies en die Poemas af en sal gesien moet word hoever nuwe afrigter Rassie Erasmus en verpligte spankwotas kom.
Curriebeker: Op die tuisfront begin hierdie reeks met nuwe lewe wat daarin geblaas word en behoort dit as sulks 'n peiling te verskaf van die diepte van SA senior rugby.
Afcon 2019 Sokker,
Orion Hardeware DIY Depot,
Vierde Industriële Revolusie,
Vyfde Industriële Revolusie,
Die hele doel van die Zondo-kommissie is om die fenomeen van staatskaping in SA die afgelope sowat 12 jaar te ondersoek en het talle getuies en honderde getuienisse na vore gekom wat met feite aandui dat oud-pres Jacob Zuma die argitek van staatskaping was. Die logiese is dat die man homself kom getuig en dit was wat die afgelope vyf dae op die program was.
Eers het regter Zondo vir Zuma onbeperkte geleentheid gegee om sy standpunt te stel, wat hy gedoen het deur homself te verontskuldig en as slagoffer van vervolging voor te stel. Daarna was dit volgens die reëls van die kommissie tyd vir kruisverhoor onder getuienisleier adv. Paul Pretorius. Zuma het egter erg klei getrap met sy antwoorde van ontkennings, kannie-onthou-nie, ens.
Terselfdertyd moes dit teen die grein van Zuma, uitgesproke anti-witrassis, gegaan het om deur ŉ blanke onder kruisverhoor geneem te word. Die logiese was dat Zuma op ŉ stadium agterop sou skop en weier om met sy getuienis voort te gaan en dit het hy dan ook gedoen by monde van sy regsverteenwoordiger, adv. Muzi Sikhakhane.
Laasgenoemde het Pretorius en sy span van onbevoegdheid, onkunde en onregmatigheid ingevolge die Grondwet beskuldig. Daar is egter geen tasbare bewys dat Pretorius buite sy magte opgetree het nie en die indruk wat gevolglik onvermydelik ontstaan, is dat in hierdie hoëprofiel ondersoek ŉ swarte ŉ blanke van onbevoegdheid mag beskuldig sonder om rassisties gemerk te word, maar, o wee, wat sou gebeur indien Pretorius Sikhakhane en Zuma van rassisme sou beskuldig?
Dit is duidelik dat ras in die ondersoek in die geval van Zuma ŉ faktor geraak het.
Intussen is in die ondersoek nog nie van Zuma antwoorde op ŉ menigte van wesentlike vrae ontvang nie, soos hoe verklaar hy die sowat een-derde van die BNP van die land van sowat R4,9 triljard wat onder sy presidentskap deur korrupsie en nepotisme verdwyn het, asook wat hy weet van die R300 000 per maand wat Bosasa aan die Jacob Zuma Stigting betaal het.
In 'n opsienbare verwikkeling het die Nederlandse parlement pas 'n mosie aanvaar van veroordeling van onteiening van grond sonder vergoeding in Suid-Afrika. ŉ Meerderheid in die Tweede Kamer in die Nederlandse parlement het ten gunste van die mosie gestem en daardeur opdrag aan die Nederlandse regering gegee om deur bilaterale en ander internasionale prosesse duidelik standpunt daaroor in te neem.
Die mosie is deur Martijn van Helvert van die Christen-Democratisch Appèl (CDA) en Kees van der Staaij, leier van die Staatkundig Gereformeerde Partij (SGP), ingedien. Volgens Jaco Kleynhans, hoof van internasionale skakeling by die Solidariteit Beweging, het hulle reeds in Februarie met verskeie politici, insluitende Van Helvert en Van der Staaij, hieroor vergader.
Die mosie lê klem op die feit dat sowel die Internasionale Deklarasie van Menseregte as die Afrika-Handves oor Mense- en Volkereregte die onteiening van eiendom op grond van velkleur verbied. Die mosie wat in Februarie verlede jaar in die SA parlement aanvaar is, was duidelik ten gunste van onteiening op grond van velkleur en oortree dus hierdie belangrike handveste.
Volgens Kleynhans gaan die Solidariteit Beweging hierdie deurbraak opvolg deur verdere internasionalisering van hoogs onregmatige praktyke in die SA samelewing, soos grondgryp, landelike veiligheid, e.s.m., aspekte waaraan die regering nie aandag gee nie of doelgerig bevorder nie.
Foto: Die Nederlandse parlementslid, Martijn van Helvert.
onteiening sonder vergoeding,